Foto: globallookpress.com Yaponiya shimoli-sharqidagi Miyagi prefekturasi sohillarida 7,2 balli zilzila yuz berdi. Zilzila 60 km chuqurlikda yuz bergan. Yaponiya meteorologiya agentligi balandligi 1 metrli sunami yuzaga kelishidan ogohlantirdi. Zilzila tufayli Tohoku Electric Power Co kompaniyasi Onagava atom elektr stansiyasi faoliyatini vaqtincha to‘xtatgan. Miyagi prefekturasidagi ayrim uylar elektr energiyasisiz qolgan. Tabiiy ofat oqibatida qurbon bo‘lganlar yoki jarohatlanganlar haqida ma’lumot kelib tushmagan.